CONTRACT DE ASOCIERE
Art.1 PARTILE CONTRACTANTE

1.1. MUNICIPIUL TIMISOARA, prin Consiliul Local al Municipiului Timisoara, reprezentat prin Primar- Gheorghe Ciuhandu si Secretar- Ioan Cojocari, cu sediul in Bv. C.D. Loga nr.1, cod fiscal nr.14756536, 

1.2.         si
1.3. Muzeul de Artă, cu sediul în Timişoara, P-ţa Unirii nr.1, cod fiscal nr.18272040, cont bancar nr. RO12TREZ6215010XXX006148 deschis la Trezoreria Timişoara., reprezentat prin d-nul Marcel Tolcea - director. 
Art.2. OBIECTUL CONTRACTULUI

2.1. Prezenta asociere are ca obiect organizarea expoziţiei „Dominarea Iraţionalului” cu lucrările lui Salvador Dali precum şi promovarea imaginii municipiului Timisoara, in plan national si international. 
Art.3. DURATA CONTRACTULUI

3.1. Prezentul contract se incheie pe perioada 09.07.2007-07.08.2007.

Art.4. OBLIGATIILE PARTILOR
4.1. MUNICIPIUL TIMISOARA se obligă :
4.1.1. să sprijine financiar, în condiţiile legii, activităţile necesare organizării acestei expoziţii cu suma de 15.606 lei (5.000 euro) de la bugetul local, din cap.67.02. "Cultură, recreere şi religie" (67.02.50 Altele ).

4.2. MUZEUL DE ARTĂ TIMIŞOARA se obligă:


4.2.1. să promoveze imaginea municipiului Timisoara si a Consiliului Local al Municipiului Timisoara prin inserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale expoziţiei(afişe, invitaţii etc. ) ;


 4.2.2. să menţioneze ca finanţator al evenimentului Municipiul Timişoara şi Consiliul Local Timişoara pe materialele promoţionale ale expoziţiei;

Art.5. MODIFICAREA CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de vointa exprimat al partilor, prin act aditional. 

Art.6. INCETAREA CONTRACTULUI
6.1. Incetarea prezentului contract poate avea loc in urmatoarele cazuri :
       a). la implinirea termenului pentru care a fost incheiat;

       b). prin acordul comun al celor doua parti, la initiativa uneia dintre acestea ;

       c). pentru neindeplinirea sau indeplinirea necorespunzatoare a clauzelor prezentului contract ;
       d). daca se constata ca sint deficiente majore in administrarea sumelor alocate de catre municipiul Timisoara.

Art.7. LITIGII

7.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorital si material. 
Art.8. Prezentul contract a fost incheiat in 4 exemplare, cate doua pentru fiecare parte contractanta. 

MUNICIPIUL TIMISOARA,                                MUZEUL DE ARTĂ TIMIŞOARA
                          PRIMAR,                                                         DIRECTOR,
             GHEORGHE CIUHANDU                                     MARCEL TOLCEA
                            SECRETAR

                       IOAN COJOCARI
